  Майя Бывальцева 15-тӥ коньывуонлы Удмуртиын коронавирус инфекциен черлан 118 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Диагноз Ижкарын 58 адямилы пуктӥзы, Сарапулын, Дэри ёросын – быдэн тямыс, Ува, Красногорск ёросъёсын – быдэн куать, Шаркан ёросын – вить, Вавож, Вотка ёросъёсын – быдэн ньыль, Сарапул, Эгра ёросъёсын – быдэн куинь, Можгаын, Глазкарын, Воткаын, Каракулино ёросын – быдэн кык, Балезино, Камбарка, Пичи Пурга, Сьӧлта, Якшур-Бӧдья ёросъёсын – быдэн одӥг муртлы. 101 адями йӧназ. Кык мурт улонысь кошкиз – 79 но 83 аресъем воргоронъёс Туннэ нуналлы элькунын выль коронавирус инфекциен черлан 7 сюрс 82 учыр лабораториосын зэматэмын. 4 сюрс 758 адями йӧназ, 126 мурт кулӥз. Та дыре 105-езлэн висисьёслэн тазалыксы секыт лыдъяське. Удмуртиын коронавируслы оглом 433 сюрс 97 эскеронъёс ортчытӥзы, берло нуналскын – 4 сюрс 61. Тегъёс: Тазалык Ижкар висён Удмуртия коронавирус  